L_. •h if 
ir ir 
it ir 
ir^ir KOMMISSIONEN FOR DE EUROPÆISKE FÆLLESSKABER 
Bruxelles, den 30.03.1998 
KOM(1998) 197 endelig udg. 
MEDDELELSE FRA KOMMISSIONEN 
TIL RÅDET OG EUROPA-PARLAMENTET 
VIRKSOMHEDSPANELET 
ET PILOTPROJEKT 

VIRfcSOMHEDSPANELET 
ET PILOTPROJEKT 
1. INDLEDNING 
For meget lovgivning medfører øgede økonomiske udgifter og ødelægger 
virksomhedernes konkurrenceevne og beskæftigelsespotentiale1. Uegnede og 
upræcise foranstaltninger kan også få uheldige følger for det indre marked. Al 
lovgivning skal være fuldt ud begrundet, overholde nærhedsprincippet, stå i et 
rimeligt forhold til målet og må ikke medføre overdrevent store 
tilpasningsomkostninger og administrative byrder for de økonomiske 
beslutningstagere, især de små og mellemstore virksomheder. 
Kommissionen har i de senere år iværksat flere initiativer for at forenkle og forbedre 
lovgivningen og for at sikre en konkret udmøntning af de generelle retningslinjer for, 
lovgivningspolitikken, der blev vedtaget i 19962. SLIM-initiativet har gjort det 
muligt at indføre en ny målrettet metode til revurdering og forenkling af 
lovgivningen om det indre marked i samarbejde med medlemsstaterne og de berørte 
økonomiske beslutningstagere. I rapporten "Bedre lovgivning" gøres der status over 
EU's indsats på lovforenklingsområdet. Taks Forcen om forenkling af de 
administrative regler for virksomhederne (BEST), der netop er blevet oprettet, skal 
ligeledes bidrage til at forbedre situationen for virksomhederne og foreslå 
foranstaltninger, der kan begrænse den unødige administrative og 
lovgivningsmæssige byrde, der hæmmer virksomhedernes udvikling, især de små og 
mellemstore virksomheders. Endelig giver vurderingen af konsekvensen for 
virksomhederne ("konsekvensanalyse"), der er en intern procedure i Kommissionen, 
en grundig analyse af de følger, som de lovgivningsmæssige forslag vil få for 
virksomhederne, navnlig de små virksomheder. Høringen af de berørte kredse, 
herunder brancheorganisationerne, og uformelt af medlemsstaterne, spiller en stor 
rolle i den proces, der munder ud i den endelige konsekvensanalyse. Blandt andet 
har brancheorganisationerne og Rådet ytret ønske om, at der indføres forbedringer af 
systemet og af procedurerne. Kommissionen er i øjeblikket ved at foretage en 
revision af retningslinjerne for den interne arbejdsgang og for vurderingen af 
følgerne for virksomhederne. 
I lyset af visse initiativer, der er taget på nationalt plan for at forbedre vurderingen af 
de omkostninger og administrative konsekvenser, der følger af de 
lovgivningsmæssige forslag, har Kommissionen besluttet inden for rammerne af 
handlingsplanen for det indre marked at gennemføre pilotprojekter for at forbedre 
Det Europæiske Råds ekstraordinære møde om beskæftigelse (november 1997) anmodede såvel de 
europæiske som de nationale lovgivningsmyndigheder om aktivt at fortsætte deres bestræbelser på at 
forenkle de forskriftsmæssige og administrative rammer for virksomhederne og specielt for de små og 
mellemstore virksomheder. 
SEK(95) 2255 af 18.01.96, s. 7. 
høringen af virksomheder om de omkostninger, der følger af gennemførelsen af en 
række nye forslag. I denne plan indgik bl.a. et pilotprojekt om oprettelse af et 
europæisk virksomhedspanel (med iværksættelse af pilotprojekter i 1998), 
Høringen af et panel 
• har ikke til formål at vurdere de lovgivningsmæssige forslags mål og fortjenester. 
Formålet er derimod inden for stramt fastsatte frister at beregne 
tilpasningsomkostningerne og vurdere de administrative byrder, som de nye 
lovgivningsmæssige forslag indebærer for virksomhederne. Det skal give 
Kommissionen mulighed for at få et direkte kendskab til de enkelte 
virksomheders reaktion, herunder de små og mellemstore virksomheders, så den 
kan vurdere, om der er nået en rimelig balance mellem de omkostninger og den 
gevinst, der følger af de lovgivningsmæssige forslag. 
• 
• vil også have til formål at finde alternative løsninger, der giver mulighed for at nå 
samme mål med færre administrative byrder for virksomhederne 
medfører ikke offentliggørelse af det lovgivningsmæssige forslag. Det uddelte 
materiale vil blive begrænset til et sammendrag af de hovedbestanddele i 
forslaget, der har følger for virksomhedernes tilpasningsomkostninger 
• vil ikke berøre Kommissionens initiativret og kompetence. 
Kommissionen vil på basis af resultaterne af pilotprojekterne undersøge, om det er 
relevant at gå videre med forslaget, navnlig om der skal oprettes et europæisk 
virksomhedspanel på EU-niveau. 
2. FORMÅL 
Det endelige formål med de forskellige initiativer er at forbedre analysen af følgerne 
af den lovgivning, som Kommissionen foreslår, og på grundlag deraf forbedre 
lovgivningen. Høring af et virksomhedspanel skal væsentligst, men ikke 
udelukkende, vedrøre de tilpasningsomkostninger og administrative byrder, der kan 
hindre udviklingen af handel og industri. Det vil give nyttige og relevante 
oplysninger. Pilotfasen vil fokusere på lovgivningsmæssige forslag for et begrænset 
antal områder. Da formålet med lovgivningen om det indre marked er at fjerne 
byrder og hindringer for virksomhederne, og da Kommissionens 
lovgivningsaktivitet er blevet stærkt begrænset, vil det antal lovgivningsmæssige 
forslag, som virksomhedspanelet skal tage stilling til, være klart begrænset. 
Virksomhedspanelet vil ikke erstatte den normale høringsprocedure men være et 
supplement til denne procedure i et forslags slutfase. Som det er tilfældet for andre 
høringsprocedurer vil en høring af panelet ikke berøre Kommissionens initiativret. 
Resultaterne af en panelhøring vil være til rådighed for Kommissionen, når den skal 
træffe en endelig beslutning. Brancheorganisationerne og andre berørte kredse vil 
således fortsat blive hørt af det kompetente generaldirektorat, og Kommissionen vil 
fortsat som hidtil foretage omfattende høringer, bl.a. via grønbøger, arbejdspapirer 
og afholdelse af møder med de berørte kredse, herunder brancheorganisationerne. 
3. METODEN 
Virksomhedspanelet skal have følgende karakteristika: 
- være repræsentativt, hvilket betyder, at det skal omfatte virksomheder af alle 
størrelser, herunder også - men ikke udelukkende - små og mellemstore 
virksomheder, og have et tilstrækkelig stort geografisk og sektormæssigt 
dækningsområde, herunder handels- og servicesektoren; 
- give troværdige resultater. De virksomheder, der indgår i panelet, skal have 
forståelse for opgavens art og være rede til at udføre det nødvendige arbejde. Det 
er frivilligt, om man vil deltage; 
- kun påføre en meget lille administrativ byrde for Kommissionens tjenestegrene 
(og de nationale myndigheder) og de virksomheder, der indgår i panelet. Der vil 
således i så høj grad som muligt blive gjort brug af eksisterende strukturer; 
- være operationelt, dvs. kunne overholde de meget stramme frister for ikke at 
forsinke lovgivningsprocessen; 
- overholde fortrolighedsreglerne. Høringen vil ske under overholdelse af de 
fortrolighedsregler, der er gældende i Kommissionen. Virksomhederne besvarer 
spørgeskemaet anonymt. 
4. OPRETTELSEN AF PANELET 
Der er undersøgt flere muligheder for at oprette et sådant panel. 
• Man kunne oprette et europæisk virksomhedspanel direkte under Kommissionens 
ansvar og ledelse. Det ville betyde, at man skulle høre flere tusinde virksomheder 
for at få et statistisk gyldigt resultat; 
• Man kunne gå via de største repræsentative virksomhedsorganisationer på 
europæisk niveau og anvende de net, disse organisationer råder over, for at 
komme i kontakt med virksomheder i de femten medlemsstater; 
• Man kunne anvende de nationale paneler, der allerede eksisterer eller skal 
oprettes af de nationale myndigheder eller brancheorganisationer; 
• Man kunne oprette et net af specialiserede institutter eller 
konsulentvirksomheder. 
Efter at have hørt Det Rådgivende Koordineringsudvalg for det Indre Marked mener 
Kommissionen, at det er bedst at vælge en decentraliseret løsning for 
pilotprojekterne. De medlemsstater, der deltager (hvoraf mange allerede har en 
høringsstruktur), anmodes om at oprette et panel og i givet fald inddrage de 
nationale traditioner og procedurer på høringsområdet eller de kompetente 
organisationer. Medlemsstaterne fastsætter selv panelets størrelse og 
sammensætning under overholdelse af ovenstående kriterier, idet der lægges særlig 
vægt på at sikre repræsentative paneler. Panelerne kan oprettes enten direkte af de 
nationale myndigheder eller i samarbejde med de nationale brancheorganisationer. 
Medlemsstaterne skal udpege en kontaktperson i den nationale myndighed (eller 
brancheorganisation) til at sikre forbindelsen til Kommissionen, organisere høringen 
på nationalt niveau og sikre, at de strenge betingelser, som Kommissionen har 
opstillet, overholdes, herunder særlig høringsfristerne. 
5. ORGANISATION 
Medlemsstaterne er ansvarlige for den praktiske organisation af 
virksomhedshøringen. Det er Kommissionens ansvar at udvælge de 
lovgivningsmæssige forslag, der skal forelægges panelet til høring, og evaluere og 
behandle resultaterne af høringen. Kommissionen stiller de nødvendige dokumenter 
(resumé af det lovgivningsmæssige forslag, spørgeskema) til rådighed for 
medlemsstaterne. Resultaterne afhøringen vil blive offentliggjort. 
5.1. Valg af lovgivningsmæssige forslag 
Virksomhedspanelet vil blive anmodet om at behandle forslag, der 
udelukkende er udvalgt, fordi de vil kunne få mærkbare følger for 
virksomhedernes administrative byrder og tilpasningsomkostninger. 
Kommissionen vil på grundlag af sit årlige arbejdsprogram opstille en 
vejledende liste over planlagte lovgivningsmæssige forslag, der vil blive 
forelagt panelet til høring, og hvis følger for virksomhederne vil blive 
vurderet. 
I begyndelsen vil panelet blive hørt om udkast til lovgivningsmæssige 
forslag, der vedrører en bred vifte af sektorer og et stort antal virksomheder i 
panelet, og ikke om forslag, der kun vedrører et begrænset antal sektorer. 
5.2. Høringen 
Panelet vil blive hørt om de udvalgte lovgivningsmæssige forslag inden for 
en given frist, før Kommissionen formelt vedtager et forslag. Høringen af de 
virksomheder, der indgår i panelet, om tilpasningsomkostninger og 
administrative byrder vil således eventuelt kunne foregå sideløbende med 
høringen af de berørte europæiske brancheorganisationer, der har et meget 
bredere og ofte politisk sigte. Høringen må ikke forsinke 
lovgivningsprocessen. 
Høringen vil tage udgangspunkt i en kort sagsfremstilling (findes på alle EU-
sprogene), der angiver de væsentligste lovgivningsmæssige bestemmelser, 
der vil kræve, at de berørte virksomheder gennemfører en intern tilpasning. 
Der vil ligeledes foreligge et spørgeskema på samtlige EU-sprog, som 
væsentligst vil fokusere på en beregning af tilpasningsomkostningerne. Der 
vil bl.a. i spørgeskemaet blive skelnet mellem tilbagevendende og ikke-
tilbagevendende tilpasningsomkostninger og administrative byrder. 
Spørgeskemaet vil ligeledes give de virksomheder, der svarer, mulighed for 
at foreslå alternative løsninger, der giver mulighed for at nå samme mål med 
færre administrative byrder for virksomhederne. Den tid, som 
virksomhederne bruger på hver enkelt høring, skal begrænses til det strengt 
nødvendige. 
Kontaktpersonerne i medlemsstaterne står for modtagelsen af de nødvendige 
dokumenter og fordelingen til panelets medlemmer. Panelerne vil normalt 
have en svarfrist på tre uger, men denne frist kan i nogle tilfælde afkortes. 
Virksomhedernes individuelle besvarelse af spørgeskemaet fremsendes 
direkte til Kommissionen. 
Elektroniske postsystemer, som f.eks. Internet, vil blive anvendt for at 
fremskynde processen. 
5.3. Analyse af resultaterne 
Kommissionen analyserer og vurderer de tilpasningsomkostninger og 
administrative byrder, der følger af det lovgivningsmæssige forslag, og 
fremhæver eventuelle bestemmelser i forslaget, som ifølge høringen vil give 
anledning til problemer. Der vil blive sat tal på de tilpasningsomkostninger, 
der følger af det lovgivningsmæssige forslag. 
Medlemsstaterne kan selv foretage en analyse af resultaterne af den høring, 
der er gennemført på nationalt niveau. 
5.4. Opfølgning 
Det generaldirektorat, der har fremsat det lovgivningsmæssige forslag, 
vurderer, om det er nødvendigt at ændre forslaget for at tage højde for 
bemærkningerne fra de virksomheder, der har deltaget i høringen. Resultatet 
af vurderingsrapporten og konsekvensanalysen vil være vedlagt det KOM-
dokument, der fremsendes til Rådet og Europa-Parlamentet. Det berørte 
generaldirektorat angiver, i hvilket omfang høringsresultaterne er 
indarbejdet. De europæiske og nationale brancheorganisationer vil ligeledes 
blive underrettet om resultatet af høringen, der også vil blive tilgængeligt på 
Internettet. 
6. TESTFASE - PILOTPROJEKTER 
I startfasen vil der blive iværksat pilotprojekter på frivillig basis i de medlemsstater, 
der ønsker det, og det vil blive forsøgt at få et så stort geografisk dækningsområde 
som muligt. Under de drøftelser, der fandt sted den 13. februar på det uformelle 
møde mellem de ministre, der er ansvarlige for det indre marked, blev det afklaret, 
hvilke medlemsstater, der er interesseret i at deltage i denne testfase. 
Der vil blive foretaget en grundig vurdering af fremgangsmåden og af 
pilotprojekterne i 1999. Vurderingen vil inddrage de medlemsstater, der har deltaget 
i pilotfasen, de virksomheder, der har indgået i et panel, og repræsentanter for 
brancheorganisationerne. 
Kommissionen vil på basis af denne vurdering undersøge, om det er relevant at gå 
videre med det lovgivningsmæssige forslag, navnlig om der skal oprettes et 
europæisk virksomhedspanel på EU-niveau. 
FINANSIERINGSOVERSIGT 
1. FORANSTALTNINGENS BETEGNELSE 
Virksomhedspanelet - Et pilotprojekt 
2. BUDGETPOST 
B5-3000 
3. RETSGRUNDLAG 
Traktaten om Den Europæiske Union, særlig artikel 8 A, 30 til 36, 52 til 66, 99, 100, 
100 A, 100 B, 113, 169 og 171. 
4. BESKRIVELSE AF FORANSTALTNINGEN 
4.1 Foranstaltningens generelle formål 
Det indgår i handlingsplanen for det indre marked, at der oprettes et 
europæisk virksomhedspanel. Panelhøringen skal supplere Kommissionens 
sædvanlige høringer i tilknytning til dens forberedelse af lovgivnings­
mæssige forslag. Panelets arbejde fokuseres på de tilpasningsomkostninger 
og administrative byrder, nye lovgivningsmæssige forslag kan medføre for 
virksomhederne. Kommissionen vil i 1998 iværksætte en række 
pilotprojekter med høring af det europæiske virksomhedspanel. 
Kommissionen vil på baggrund af den direkte dialog med virksomhederne, 
herunder SMV, i forbindelse med høringerne bedre kunne evaluere de 
tilpasningsomkostninger og administrative byrder, der vil kunne opstå som 
følge af nye lovgivningsmæssige forslag. 
4.2 Foranstaltningens varighed og nærmere bestemmelser for dens 
forlængelse/fornyelse 
Pilotprojekterne iværksættes i en første fase for et tidsrum på ET ÅR. I 
denne indledende fase deltager kun de medlemsstater, som ønsker det. 
Deltagelsen er således frivillig. Det fremgik af det uformelle møde, der fandt 
sted den 13. februar 1998 mellem de ansvarlige ministre for det indre 
marked, at en række medlemsstater allerede er indstillet på at deltage i 
pilotprojekterne. 
Der vil i 1999 blive foretaget en grundig evaluering af pilotprojekterne. De 
medlemsstater, der har deltaget i den indledende fase, vil ligesom 
panelvirksomhederne og repræsentanter for brancheorganisationerne blive 
inddraget i evalueringsarbejdet. 
5. KLASSIFIKATION AF UDGIFTERNE/INDTÆGTERNE 
Ikke-obligatoriske udgifter; opdelte bevillinger 
6. UDGIFTERNES/INDTÆGTERNES ART 
Driftsudgifterne omfatter hovedsageligt finansiering af resultatanalyser og projekt­
evaluering, som vil sætte Kommissionen i stand til at minimere omkostningerne og 
de administrative følger for virksomhederne i forbindelse med anvendelsen af ny 
lovgivning. 
7. FINANSIELLE VIRKNINGER 
7.1 Beregningsmetode for de samlede omkostninger ved foranstaltningen 
Omkostningerne ved oprettelse og høring af panelet afholdes og finansieres 
af medlemsstaterne. Foranstaltningen medfører ikke yderligere finansierings­
behov eller andet. 
7.2 Omkostningernes fordeling på foranstaltningens elementer 
ECU (løbende priser) 
Elementer 12maneder 
Resultatanalyse og 100 000 
proj ektevaluering 
I alt 100 000 
8. FORHOLDSREGLER MOD SVIG 
Kommissionen efterprøver forud for betalingen de undersøgelser eller evalueringer, 
der er givet i opdrag, under hensyntagen til de aftalemæssige forpligtelser samt de 
almindelige principper om sund udgiftspolitik og forsvarlig økonomisk eller generel 
forvaltning. Samtlige aftaler og kontrakter, som Kommissionen indgår med 
betalingsmodtagerne, indeholder forholdsregler mod svig (kontrol, rapportering 
osv.). 
OPLYSNINGER OM COST/EFFECTIVENESS 
9.1 Specifikke og kvantificerbare mål, målgruppe 
De pilotprojekter, som Kommissionen iværksætter i løbet af 1998, fokuseres 
på de tilpasningsomkostninger og administrative byrder, som vil kunne opstå 
for virksomhederne som følge af Kommissionens forslag til nye forskrifter. 
De gennemføres i et begrænset antal medlemsstater og omfatter virksom­
heder, som er tilstrækkeligt repræsentative for så vidt angår størrelse, 
sektorer og geografisk spredning. 
Kommissionen vil på baggrund af den direkte dialog med virksomhederne, 
herunder SMV, i forbindelse med høringerne bedre kunne evaluere de 
tilpasningsomkostninger og administrative byrder, der vil kunne opstå som 
følge af nye lovgivningsmæssige forslag. Kommissionen vil således i givet 
fald kunne justere sit forslag for at understøtte konkurrenceevnen og 
beskæftigelsen. 
Kommissionens evaluering af den enkelte sag sker på baggrund af en 
analyse af de resultater, der modtages fra de hundredvis af virksomheder, 
som fra de forskellige lande deltager i virksomhedspanelet. 
Pilotprojekterne koncentreres i samarbejde med medlemsstaterne om 
virksomheder af en tilstrækkelig størrelse til, at de vil blive berørt af det 
lovgivningsmæssige forslag, der behandles i den pågældende høring, og som 
derfor er afhængige af klare, enkle og velegnede forskrifter for uden 
unødvendige hindringer eller overdrevne omkostninger at kunne udøve deres 
rettigheder inden for det indre marked. 
9.2 Begrundelse for foranstaltningen 
Det endelige formål med det europæiske virksomhedspanel er at sætte 
virksomhederne i stand til ved hjælp af en bedre lovgivning i fuldt omfang at 
udnytte fordelene ved det indre marked. Arbejdet fokuseres på de 
tilpasningsomkostninger og administrative byrder, som nye lovgivnings­
mæssige forslag vil kunne medføre for virksomhederne. De økonomiske 
fordele, som en sådan evaluering vil kunne føre til, er tilstrækkelig 
begrundelse for den foreslåede foranstaltning. 
Foranstaltningen skal ses i lyset af Kommissionens øvrige aktiviteter i 
tilknytning til forenkling og kodificering af forskrifterne (SLIM, Business 
Impact Assessment). 
Virksomhedspanelet oprettes, fordi der er et behov for at sammenholde de 
forskellige synspunkter, dels fra dem, der har ansvaret for at anvende 
forskrifterne, dels fra dem, som er direkte berørt af forskrifterne, nemlig 
virksomhederne, navnlig vedrørende de tilpasningsomkostninger, som kan 
foranlediges af visse nye lovgivningsmæssige bestemmelser. 
Kommissionen har undersøgt følgende forskellige muligheder for at oprette 
et sådant panel: 
- statistisk gyldig repræsentativitet, hvilket dog forudsætter deltagelse af 
tusindvis af virksomheder 
- kontakt til virksomhederne i de femten medlemstater gennem de mest 
repræsentative europæiske brancheorganisationer; denne angrebsvinkel 
vil være forholdsvis tung og medføre betydelige omkostninger 
- anvendelse af eksisterende nationale paneler eller andre paneler, som så 
skulle oprettes i de nationale administrationer eller brancheorganisationer 
- oprettelse af et netværk af specialiserede institutioner eller konsulent­
virksomheder. 
Efter at have hørt Det Rådgivende Koordineringsudvalg for det Indre 
Marked mener Kommissionen, at det er bedst at vælge en decentraliseret 
løsning for pilotprojekterne på grund af de færre administrative 
omkostninger, større pålidelighed og effektivitet i forbindelse med 
forvaltningen af panelet. 
Denne decentrale løsning bør dog ledsages af en central behandling og 
analyse af høringsresultaterne i Kommissionen, hvilket indebærer visse 
beskedne udgifter. 
9.3 Overvågning og evaluering af foranstaltningen 
Pilotprojekterne vil i løbet af 1999 blive grundigt evalueret i samarbejde med 
de deltagende medlemsstater, panelvirksomhederne og repræsentanterne for 
brancheorgani sationerne. 
Der vil i lyset af evalueringen, som vil blive fremsendt til Rådet, blive taget 
stilling til, hvorvidt pilotprojekterne bør videreføres. 
10 
10. UDGIFTER TIL ADMINISTRATION (DET ALMINDELIGE BUDGETS 
SEKTION III) 
Den faktiske afsættelse af de nødvendige administrative ressourcer sker ved 
Kommissionens årlige afgørelse om ressourcetildeling, bl.a. under hensyntagen til 
antallet af ansatte og de supplerende beløb, der måtte være tildelt af budget­
myndigheden. 
10.1 Indvirkningen på antallet af stillinger 
Stillingstype 
Tjenestemaend 
eller midlertidigt 
Ansatte 
Andre ressourcer A 
B 
C 
lait Antal ansatte, der skal 
tilknyttes forvaltningen 
af foranstaltningen 
faste 
stillinger 
1 
1 
1 
3 midler­
tidige 
stillinger heraf 
ved anvendelse af 
eksisterende 
ressourcer i det 
pagaeldende 
generaldirektorat 
eller den 
pagaeldende 
tjeneste 
1 
1 
1 
3 ved anven­
delse af 
yderligere 
ressourcer varighed 
fra 
ivaerk-
sasttelsen 
af 
pilotpro-
jekterne: 
1 AR 
10.2 De supplerende menneskelige ressourcers samlede finansielle indvirkning 
(ECU) 
Bel0b Beregningsmetode 
Tjenestemaend 324 000 108 000x3 = 324 000 
Midlertidigt ansatte 
Andre ressourcer 
(anf0r budgetpost) 
I alt J 324 000 | 
Ved anvendelse af eksisterende ressourcer, som afsættes til forvaltning af 
foranstaltningen. 
11 
10.3 Forøgelse af andre driftsudgifter som følge af foranstaltningen 
(ECU) 
Budgetpost Bel0b Beregningsmetode 
(nr. Og betegnelse) 
A-701 Tjenesterejser 8 000 Tjenesterejser (800 x 10) (8 medlemsstater har allerede 
anmeldt deres deltagelse i den indledende fase. Det kan 
ikke udelukkes, at deltagertallet stiger, hvorfor der er 
reserveret yderligere 2 tjenesterejser) 
I alt 8 000 (6 317:8 = 807 ECU i gennemsnit; 
I 1 807x2 : 1 614ECU) 8 070,24 
Udgifterne afholdes af den samlede bevillingsramme for GD XV. 
12 
ISSN 0254-1459 
KOM(98) 197 endelig udg. 
DOKUMENTER 
DA 08 10 09 01 
Katalognummer : CB-CO-98-209-DA-C 
ISBN 92-78-32861-8 
Kontoret for De Europæiske Fællesskabers Officielle Publikationer 
L-2985 Luxembourg 
13